
DR 30.11.2017                                                           63                   

 
■1610 

Tuan M. Kulasegaran [Ipoh Barat]: Penjelasan sedikit. Tuan Yang di-Pertua, 
dengan izin. Saya hendak tahu juga mengenai synthetic drugs yang sangat senang 
nombor satu dibuat, di-manufacture dan saya difahamkan banyak di antaranya tidak 
menjadi recycle balik. Itulah menjadi masalah di negara ini. Apakah ini betul dan apakah 
yang boleh diketahui oleh kita yang boleh diberitahu oleh Yang Berhormat Menteri.  

Dato’ Sri Azalina Dato’ Othman Said: Tuan Yang di-Pertua, saya tidak dapat 
menjawab soalan daripada Yang Berhormat sekarang. Oleh sebab saya bukan Menteri 
yang bertanggungjawab dalam isu hal ehwal dadah ya. Bukan Menteri Dalam Negeri. 
Akan tetapi saya boleh cuba mendapat jawapan secara bertulis pada soalan yang ditanya 
oleh Yang Berhormat.  

Yang Berhormat bertanya tentang pindaan ini adakah merupakan jalan mudah. 
Harus disedari hakikat bahawa sindiket-sindiket pengedaran dadah menjalankan aktiviti 
yang menggugat keselamatan negara dan harus ditangani dengan tegas. Oleh yang 
demikian, pindaan ini bertujuan mencapai keseimbangan antara memberikan kuasa budi 
bicara pada mahkamah di samping memperkasakan agensi penguatkuasaan dalam 
usaha memerangi pengedaran dadah.  

Yang Berhormat juga bertanya tentang jumlah banduan hukuman mati yang 
telah mengemukakan petisyen kepada Lembaga Pengampunan Negeri bagi kesalahan 
di bawah seksyen 39B, Akta Dadah Berbahaya 1952. Statistik Jabatan Penjara pada 29 
November 2017 menunjukkan seramai 317 banduan hukuman mati kes seksyen 39B, 
Akta Dadah Berbahaya 1952 telah mengemukakan petisyen atau rayuan kepada 
Lembaga Pengampunan Negeri.  

Yang Berhormat Puchong dan Yang Berhormat Ipoh Barat menimbulkan isu 
berkenaan kenapa pindaan ini tidak memberi budi bicara kepada mahkamah secara 
mutlak. Keputusan telah dibuat untuk tidak memberi budi bicara mutlak kepada 
mahkamah kerana dikhuatiri berlakunya keadaan seperti sebelum Akta 234 pada tahun 
1983. Seperti yang telah diterangkan dalam ucapan bacaan kedua saya tadi, wujud 
ketidakseragaman dalam hukuman bagi kesalahan pengedaran dadah.  

Sehubungan dengan itu, syarat-syarat tertentu ditetapkan untuk 
dipertimbangkan mahkamah dalam menjatuhkan hukuman terhadap tertuduh yang 
disabitkan di bawah seksyen 39B. Ini adalah selari dengan niat di sebalik rang undang-
undang pindaan ini yang ingin memperkasakan agensi penguatkuasaan dalam 
memerangi pengedaran dadah. Di samping memberikan kuasa budi bicara kepada 
mahkamah dalam menjatuhkan hukuman selain daripada hukuman mati mandatori.  

Yang Berhormat menimbulkan dari segi subjek retrospektif iaitu kebelakangan 
ya. Adakah tindakan kerajaan bahawa cadangan pindaan ini hanya terpakai bagi mana-
mana orang yang telah dipertuduh tetapi belum disabit di bawah seksyen 39B, Akta 234 
adalah rasional.  

Tuan Yang di-Pertua, pindaan ini apabila dikuatkuasakan oleh Menteri melalui 
pemberitahuan dalam warta hanya terpakai untuk kes-kes di mana tertuduh belum 
disabitkan kesalahan. Keputusan ini adalah rasional kerana bagi orang-orang yang telah 
disabitkan kesalahan di bawah peruntukan lama, mereka masih mempunyai peluang 
merayu ke Mahkamah Rayuan dan Mahkamah Persekutuan dan selanjutnya membuat 
petisyen  kepada Lembaga Pengampunan. Adalah menjadi polisi kerajaan bagi proses 
perundangan sedia ada diteruskan bagi orang-orang yang telah disabit kesalahan di 
bawah peruntukan seksyen 39B yang sedia ada.  

Tuan Ramkarpal Singh a/l Karpal Singh [Bukit Gelugor]: Minta laluan.  

Dato’ Sri Azalina Dato’ Othman Said: Ini jelas menunjukkan kerajaan tidak 
bertolak ansur terhadap pengedar-pengedar dadah dan memberi mesej yang tegas 
kepada masyarakat bahawa pengedaran dadah berbahaya merupakan musuh utama 
negara.  

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Bukit Gelugor. 

 

 

 

 



#1610. Tuan M. Kulasegaran [Ipoh Barat]: Penjelasan sedikit. Tuan Yang di-Pertua, dengan izin. Saya hendak tahu juga mengenai synthetic drugs yang sangat senang nombor satu dibuat, di-manufacture dan saya difahamkan banyak di antaranya tidak menjadi recycle balik. Itulah menjadi masalah di negara ini. Apakah ini betul dan apakah yang boleh diketahui oleh kita yang boleh diberitahu oleh Yang Berhormat Menteri. Dato' Sri Azalina Dato' Othman Said: Tuan Yang di-Pertua, saya tidak dapat menjawab soalan daripada Yang Berhormat sekarang. Oleh sebab saya bukan Menteri yang bertanggungjawab dalam isu hal ehwal dadah ya. Bukan Menteri Dalam Negeri. Akan tetapi saya boleh cuba mendapat jawapan secara bertulis pada soalan yang ditanya oleh Yang Berhormat. Yang Berhormat bertanya tentang pindaan ini adakah merupakan jalan mudah. Harus disedari hakikat bahawa sindiket-sindiket pengedaran dadah menjalankan aktiviti yang menggugat keselamatan negara dan harus ditangani dengan tegas. Oleh yang demikian, pindaan ini bertujuan mencapai keseimbangan antara memberikan kuasa budi bicara pada mahkamah di samping memperkasakan agensi penguatkuasaan dalam usaha memerangi pengedaran dadah. Yang Berhormat juga bertanya tentang jumlah banduan hukuman mati yang telah mengemukakan petisyen kepada Lembaga Pengampunan Negeri bagi kesalahan di bawah seksyen 39B, Akta Dadah Berbahaya 1952. Statistik Jabatan Penjara pada 29 November 2017 menunjukkan seramai 317 banduan hukuman mati kes seksyen 39B, Akta Dadah Berbahaya 1952 telah mengemukakan petisyen atau rayuan kepada Lembaga Pengampunan Negeri. Yang Berhormat Puchong dan Yang Berhormat Ipoh Barat menimbulkan isu berkenaan kenapa pindaan ini tidak memberi budi bicara kepada mahkamah secara mutlak. Keputusan telah dibuat untuk tidak memberi budi bicara mutlak kepada mahkamah kerana dikhuatiri berlakunya keadaan seperti sebelum Akta 234 pada tahun 1983. Seperti yang telah diterangkan dalam ucapan bacaan kedua saya tadi, wujud ketidakseragaman dalam hukuman bagi kesalahan pengedaran dadah. Sehubungan dengan itu, syarat-syarat tertentu ditetapkan untuk dipertimbangkan mahkamah dalam menjatuhkan hukuman terhadap tertuduh yang disabitkan di bawah seksyen 39B. Ini adalah selari dengan niat di sebalik rang undang- undang pindaan ini yang ingin memperkasakan agensi penguatkuasaan dalam memerangi pengedaran dadah. Di samping memberikan kuasa budi bicara kepada mahkamah dalam menjatuhkan hukuman selain daripada hukuman mati mandatori. Yang Berhormat menimbulkan dari segi subjek retrospektif iaitu kebelakangan ya. Adakah tindakan kerajaan bahawa cadangan pindaan ini hanya terpakai bagi mana- mana orang yang telah dipertuduh tetapi belum disabit di bawah seksyen 39B, Akta 234 adalah rasional. Tuan Yang di-Pertua, pindaan ini apabila dikuatkuasakan oleh Menteri melalui pemberitahuan dalam warta hanya terpakai untuk kes-kes di mana tertuduh belum disabitkan kesalahan. Keputusan ini adalah rasional kerana bagi orang-orang yang telah disabitkan kesalahan di bawah peruntukan lama, mereka masih mempunyai peluang merayu ke Mahkamah Rayuan dan Mahkamah Persekutuan dan selanjutnya membuat petisyen kepada Lembaga Pengampunan. Adalah menjadi polisi kerajaan bagi proses perundangan sedia ada diteruskan bagi orang-orang yang telah disabit kesalahan di bawah peruntukan seksyen 39B yang sedia ada. Tuan Ramkarpal Singh a/l Karpal Singh [Bukit Gelugor]: Minta laluan. Dato' Sri Azalina Dato' Othman Said: Ini jelas menunjukkan kerajaan tidak bertolak ansur terhadap pengedar-pengedar dadah dan memberi mesej yang tegas kepada masyarakat bahawa pengedaran dadah berbahaya merupakan musuh utama negara. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Bukit Gelugor.